Asker Skiklubb
Store norske leksikon,Sport og spill,Ballsport,Fotball,Norsk fotball
Asker Skiklubb er et norsk idrettslag som ble stiftet i Asker i 1889. Det har skiidrett (alpint, langrenn, hopp), fotball, orientering, skiorientering, skiskyting, friidrett, padling og volleyball på programmet.
Fotball er organisert innenfor Asker Fotball henholdsvis Damer og Herrer. Asker Fotball Damer vant NM i 1984, 1990, 1991, 2000 og 2005, og seriemesterskapet i 1988, 1989, 1991, 1992, 1998 og 1999. Asker Fotball Herrer var finalist i NM 1951. Drakt: Svart og hvit vertikalstripet trøye, svart bukse. I orientering og skiorientering har klubben til sammen vunnet rundt 10 NM i herrestafett. Den arrangerer turrennet Vester-Gyllen.Kjente utøvere er Halvard Hanevold (skiskyting), Tom Stiansen (alpint), Stine Hjermstad Kirkevik (skiorientering), Pål Arne Fagernes (friidrett), Jon Fossum (orientering), Georg Thrane (hopp), samt fotballspillerne Arne Bakker, Kari Nielsen, Gunn Lisbeth Nyborg, Linda Medalen, Hege Riise og Marianne Pettersen.Damelaget i fotball er fra 2009 del av Stabæk Idrætsforening. Les mer i Store norske leksikon norsk fotball skisport friidrett